PROJEKTNI ZADATAK
za izradu Projekta geoloških istraživanja terena i Elaborata o geološkim svojstvima terena, a sve za potrebe izvođenja 4 kontrolne pijezometarske bušotine na lokalitetu Novog gradskog groblja, na dijelovima katastarskih parcela br. 1348/1, 1348/48 1348/58, 1348/60 KO Dajbabe i dijelu katastarske parcele 7938/1 KO Podgorica III, opština Podgorica

Uvod 
Radi potrebe praćenja potencijalnih uticaja izgradnje i funkcionisanja Novog gradskog groblja, na životnu sredinu, na dijelovima katastarskih parcela br. 1348/1, 1348/48 1348/58, 1348/60 KO Dajbabe i  dijelu katastarske parcele 7938/1 KO Podgorica III, opština Podgorica, preciznije praćenja kvaliteta podzemnih voda, neophodna je izrada geoloških podloga i istraživanja koja obuhvataju i izvođenje 4 (četiri) kontrolne pijezometarske bušotine, od kojih su dvije predviđene uzvodno od groblja i dvije nizvodno (neposredno ispod poslednjeg objekta). 
Problematika istraživanja
Geološkim istraživanjima neophodno je definisati: 
· litofacijalni sastav terena, 
· inženjerskogeološki sastav terena, 
· debljinu glaciofluvijalnih sedimenata i inženjerskogeološke karakteristike, 
· hidrogeološke odlike terena (hidrogeološka svojstva, funkcije, dubina do nivoa podzemnih voda i dr.),
· fizičko-mehaničke karakteristike stijenskih masa.
Vrste i obim istražnih radova 
Projektom je potrebno predvidjeti sve neophodne vrste radova u cilju definisanja svih relevantnih hidrogeoloških i inženjerskogeoloških odlika terena koje su predmet ovog istraživanja. 
· inženjerskogeološko i hidrogeološko kartiranje terena,
· izvođenje 4 (četiri) kontrolne pijezometarske bušotine prosječne dubine 30 m,
· praćenje režima podzemnih voda, 
· uzimanje uzoraka sirove vode za fizičko-hemijske i mikrobiološke osnovne analize,
· laboratorijska geomehanička ispitivanja tla,
· obrada podataka. 
Cilj i namjena istraživanja 
Cilj istraživanja po ovom projektu je definisanje hirdogeoloških i inženjerskogeoloških odlika terena, a u cilju praćenja kvaliteta podzemnih voda  odnosno potrebe praćenja mogućih uticaja izgradnje i funkcionisanja Novog gradskog groblja na životnu sredinu.
Sadržaj geološke dokumetacije
[bookmark: _Hlk159841052]Izvršilac je dužan da uradi PROJEKAT detaljnih geoloških (inženjerskogeoloških i hidrogeoloških) istraživanja za izradu Elaborata. Izvršilac je dužan da PROJEKAT uradi u skladu sa Zakonom o geološkim istraživanjima („Sl. list RCG“ br. 28/93, 27/94,42/94 i 26/07); i Pravilnikom o izradi PROJEKTA geoloških istraživanja („Sl.list CG“,  br. 068/23).
Nakon revizije koju će imenovati INVESTITOR i ovjere PROJEKTA, Izvršilac je dužan da izvrši terenske istražne radove i da uradi ELABORAT o detaljnim geološkim (inženjerskogeoloških i hidrogeoloških) istraživanjima terena.
[bookmark: _Hlk159840740]Uslovi istraživanja 
Pri izradi ovog projekta je moguće koristiti raspoložive podatke i podloge ranijih geoloških istraživanja izvedenih na samoj lokaciji kao i na širem području. Investitor će izvođaču obezbijediti geodetsku podlogu za izradu Projekta i staviti na raspolaganje dostupnu dokumentaciju.
Broj primjeraka
Projekat i Elaborat uraditi u 3 primjerka u štampanoj i 3 u elektronskoj verziji.


